open-index/open-wikipedia-markdown huggingface dataset:
ריצ'רד קאראפאס

**ריצ'רד אנטוניו קאראפאס מונטנגרו** (בספרדית: **Richard Antonio Carapaz Montenegro**; נולד ב-29 במאי 1993) הוא רוכב אופני כביש אקוודורי הרוכב נכון ל-2025 בקבוצת EF Education–EasyPost. מנצח הג'ירו ד'איטליה 2019 והאקוודורי הראשון לנצח גרנד טור. סיים שני בוואלטה אספניה 2020 ושלישי בטור דה פראנס 2021. קאראפאס הוא האלוף האולימפי מאולימפיאדת טוקיו (2020) במרוץ הכביש.

## קריירה
את תחילת 2016 פתח קאראפאס עם קבוצת הפיתוח הקולומביאנית סטרונגמן קאמפניולו וויליר, הוא לא רשם הישגים בולטים שם ונרשם כסטאז'ר בקבוצת מוביסטאר הספרדית.

קאראפאס הרשים וקיבל חוזה קבוע בקבוצה, הוא סיים במקום ה-2 במירוץ הג'י.פי אינדוסטריה-ארטיאנאטו וב-טור דה רומאנדי סיים במקום ה-4 בדירוג הצעירים ובמקום ה-38 הכללי, בוואלטה מדריד סיים במקום ה-6 הכללי, ובוואלטה קאסטיליה לאון סיים במקום ה-3 הכללי.
קאראפאס זכה להשתתפות במירוץ וורלד טור ה(דופינה ליברה), אך לא בלט. ברוט דו סוד סיים 2 כללי וראשון בדירוג הצעירים. באוגוסט הוא השתתף לראשונה במירוץ גראנד טור, כשנבחר לסגל של הוואלטה אספנייה, אך לא רשם הישגים בולטים.

ב-2018, זכה במירוץ הוואלטה אסטוריאס. ובמירוץ ה-פריז - ניס הגיע במקום ה-11. הוא נבחר שנית לגראנד טור, הפעם לג'ירו ד'איטליה, ואף ניצח את השלב ה-7 וזכה ללבוש את החולצה הלבנה של הרוכב הצעיר המצטיין, אבל בסופו של דבר איבד אותה למיגל אנחל לופס. קאראפאס סיים 4 כללי ו-2 בדירוג הצעירים. הוא השתתף שנית בוואלטה אספנייה, אך שימש כפועל של נאירו קינטנה ואלחנדרו ולוורדה, ולא בלט במיוחד.

ב-2019 הוא סיים 6 בוואלטה סאן חואן בארגנטינה, וניצח שוב את הוואלטה אסטוריאס, אבל הישג שיאו בקריירה עד כה הגיע בחודש מאי, כאשר ניצח 2 קטעים בג'ירו ד'איטליה ואת המירוץ כולו. הוא נפצע רגע לפני תחילת הוואלטה אספנייה, ובעקבות כך החמיץ את המרוץ.

בסוף עונת 2020, הוא חתם ב-קבוצת אינאוס הבריטית ורכב בשורותיה מעונת 2020 ועד עונת 2022. הישגיו הבולטים בתקופה זו היו ניצחון בדירוג הכללי בטור דה סוויס (2021), מקום שלישי בדירוג הכללי בטור דה פראנס (2021) וניצחונות בשלושה קטעים בוואלטה אספניה. בשנת 2022 הוא סיים במקום השני בדירוג הכללי בג'ירו ד'איטליה וניצח בדירוג ההרים בטור דה פראנס.

ב-2023 עבר לרכוב בקבוצת EF Education–Nippo. הישגו הבולט בשנה זו היה ניצחון במרוץ החד-יומי ההררי בצרפת, Mercan'Tour Classic Alpes-Maritimes.

ב-2024 ניצח את הקטע ה-17 בטור דה פראנס וזכה בחולצת המטפס. קאראפאס גם לבש את החולצה הצהובה לאחר הקטע השלישי והפך לאקוודורי הראשון שמגיע להישג זה. בוואלטה אספניה סיים רביעי בדירוג הכללי.

לג'ירו ד'איטליה 2025 הגיע כמוביל של קבוצתו ואחד המועמדים לזכייה, קאראפאס זכה בקטע 11 וסיים שלישי בדירוג הכללי אחרי סיימון ייטס ואיזק דל טורו.

## קישורים חיצוניים

* 

## הערות שוליים

קטגוריה:מנצחי ג'ירו ד'איטליה
קטגוריה:רוכבי אופניים
קטגוריה:אקוודורים שנולדו ב-1993
קטגוריה:רוכבי אופניים באולימפיאדת טוקיו (2020)
קטגוריה:מנצחי קטעים בטור דה פראנס
קטגוריה:ספורטאים אקוודורים
קטגוריה:אלופים אולימפיים באולימפיאדת טוקיו (2020)
קטגוריה:אלופים אולימפיים: רוכבי אופניים
בוטסי ת'ורנטון

**מרוויס לינווד "בוטסי" ת'ורנטון השלישי** (באנגלית: **Marvis Linwood "Bootsy" Thornton III**; נולד ב-30 ביולי 1977) הוא כדורסלן עבר אמריקאי, אשר היה פעיל בין השנים 2000–2014. ממוצעיו הכוללים לאורך 8 עונותיו ביורוליג הם 10.0 נקודות, 3.8 ריבאונדים ו-2.0 אסיסטים למשחק.

## קריירת מכללות
ת'ורנטון נולד וגדל בעיר בולטימור שבמרילנד. בשנת 1995 החל ללמוד ב"מכללה הקהילתית טלהסי", ולאחר שנתיים עבר לאוניברסיטת סנט ג'ון בניו יורק, בה שיחק לצד רון ארטסט. בעונתו הראשונה בסנט ג'ון הוביל את קלעי הקבוצה עם 14.9 נקודות בממוצע למשחק, וסייע לה להעפיל לשלב רבע גמר טורניר אליפות המכללות (NCAA Elite Eight). בעונה העוקבת קלע 15.3 נקודות למשחק, אך קבוצתו הודחה כבר במשחק השני של טורניר המכללות.

## קריירת משחק
לאחר שלא נלקח על ידי אף קבוצה בדראפט ה-NBA 2000, חתם ת'ורנטון על חוזה בפלקנסטרו קאנטו מליגת העל האיטלקית. ב-3 עונותיו בקאנטו היה אחד משחקניה המובילים, וקלע 17.0 נקודות בממוצע למשחק.

בקיץ 2003 עבר לשחק במונטפסקי סיינה, והוביל אותה לזכייתה הראשונה אי פעם באליפות ליגת העל האיטלקית. במשחק השלישי והמכריע של סדרת הגמר מול סקיפר בולוניה קלע ת'ורנטון 30 נקודות והוריד 10 ריבאונדים, בניצחון קבוצתו בתוצאה 92–63. באותה עונה הצטיינה סיינה גם ביורוליג, כאשר העפילה לשלב הפיינל פור לראשונה בתולדותיה. במשחק חצי הגמר הוביל ת'ורנטון את קלעי קבוצתו עם 26 נקודות, אך היא הפסידה מול בולוניה בתוצאה 102–103, לאחר הארכה. בעונת  הודחה סיינה ברבע גמר הליגה האיטלקית, ובשלב "16 הגדולות" ביורוליג.

בעונת  שיחק ת'ורנטון בברצלונה, אשר סיימה את העונה במקום השלישי בליגת העל הספרדית, ובמקום הרביעי ביורוליג לאחר שהפסידה מול צסק"א מוסקבה בחצי הגמר. ב-45 משחקיו עם ברצלונה קלע 7.4 נקודות בממוצע למשחק.

בעונת 2006/2007 זכה ת'ורנטון באליפות היורוקאפ כשחקן ז'ירונה. לאורך העונה קלע 7.2 נקודות בממוצע למשחק, כשחקן משלים לצד כוכבי הקבוצה אריאל מקדונלד, פרננדו סן אמטריו ומארק גאסול.

בעונת  שב לשחק בסיינה, וזכה עמה פעם נוספת באליפות הליגה האיטלקית. כמו כן באותה עונה הגיעה הקבוצה לפיינל פור היורוליג, אך הפסידה מול מכבי תל אביב במשחק חצי הגמר. לאורך העונה קלע ת'ורנטון 10.5 נקודות בממוצע למשחק, ובסיומה נבחר לחמישייה השנייה של העונה ביורוליג.

בין השנים 2008–2011 שיחק עבור אפס פילזן הטורקית. בעונת 2008/2009 זכה עם הקבוצה הן בגביע הטורקי והן באליפות ליגת העל הטורקית, לאחר שגברה על פנרבחצ'ה אולקר בסדרת הגמר. ב-3 עונותיו בליגה הטורקית רשם ת'ורנטון ממוצע של 9.7 נקודות למשחק.

בקיץ 2011 חזר לקדנציה שלישית במונטפסקי סיינה, וזכה כשחקנה באליפות הליגה וכן בגביע האיטלקי.

בעונה העוקבת עבר לדינמו סאסארי, ובעונת 2013/2014 שיחק עבור שטרסבורג מהליגה הצרפתית, בטרם פרש ממשחק.

## קישורים חיצוניים

## הערות שוליים

קטגוריה:אמריקאים ילידי מרילנד
קטגוריה:בולטימור: אישים
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלני אוניברסיטת סנט ג'ון בניו יורק
קטגוריה:כדורסלני קאנטו
קטגוריה:כדורסלני מנס סאנה סיינה
קטגוריה:כדורסלני ברצלונה
קטגוריה:כדורסלני ז'ירונה
קטגוריה:כדורסלני אנאדולו אפס
קטגוריה:כדורסלני דינמו סאסארי
קטגוריה:כדורסלני שטרסבורג
קטגוריה:בולטימור: כדורסלנים
קטגוריה:אמריקאים שנולדו ב-1977
אגדות האבודים עם מייגן פוקס

**אגדות האבודים עם מייגן פוקס** (באנגלית: **Legends of the Lost with Megan Fox**) היא תוכנית טלוויזיה דוקומנטרית אמריקאית, שכל ארבעת פרקיה שודרו בערוץ Travel Channel בדצמבר 2018, ובערוץ Discovery גם בישראל.

על הסדרה נמתחה ביקורת אקדמית ב"וושינגטון פוסט" בייחוד בשל העובדה שהיא משלבת עובדות היסטוריות לצד הפסאודו-מדע (מדע שקרי) הארכאולוגי שמוצג בה.

## נושא הסדרה
הסדרה עוקבת אחר השחקנית מייגן פוקס ה"אובססיבית מגיל צעיר להיסטוריה של תרבויות, אנשים ומקומות קדומים - ומפקפקת תמיד בסיפורים המתועדים", שיוצאת לחקור שלל נושאים היסטוריים מנקודת מבט המאתגרת את הסיפורים המקובלים.

## פרקים

## ביקורת אקדמית
התוכנית עוררה ביקורת תקשורתית בשל הערבוב שלה בין עובדות היסטוריות ופסאודו-ארכאולוגיה: דייוויד ס. אנדרסון הדגיש ב"וושינגטון פוסט" את התעניינותה של פוקס בתאוריות החייזרים הקדומים ואת "היחסים המסובכים של התוכנית עם הרשויות האקדמיות", והאשים אותה בכך שהיא השתמשה באקדמאים "כאבני דרך כדי להעלות טענות לא-מבוססות על העולם העתיק". הוא הגיע למסקנה שקידום "עובדות חלופיות" עולה. "אגדות האבודים אולי אירחו ואף עוררו סקרנות בעולם העתיק, אבל גם טשטשה עמוקות את הגבול בין אמת לדמיון".

## קישורים חיצוניים
* 

## הערות שוליים

קטגוריה:סדרות טלוויזיה תיעודיות
קטגוריה:תוכניות טלוויזיה אמריקאיות שעלו לשידור בשנות ה-2010
אנדרטת בית הקברות הצבאי הארעי בבארי

**אנדרטת בית הקברות הצבאי הארעי בבארי** ניצבת בקרבת הכניסה לקיבוץ בארי שבנגב המערבי. היא הוקמה לזכר חללי צה"ל שנקברו במקום.

## רקע

אתר בית הקברות הוא שטח קרקע בן מספר דונמים הממוקם כ-200 מטר ממזרח לכניסה לקיבוץ בארי, בצמוד לכניסה ליער בארי. הוא ניצב על גבי "גבעת שולה" - גבעה נמוכה שנקראה על שם שולה אנגלסברג, חברת קיבוץ בארי שנרצחה על ידי מחבלים שחדרו לקיבוץ ב-25 בדצמבר 1949.

האתר הופעל על ידי חיילי הרבנות הצבאית במלחמת סיני, במלחמת ששת הימים ובמלחמת יום הכיפורים לשם קבורה ארעית של חיילי צה"ל שנפלו בחזית הדרום. הדבר נעשה באין יכולת להוציא לפועל את קבורתם הקבועה תוך כדי המלחמה. בכל המקרים הועברו ארונות החללים מהמקום במהלך השנה שלאחר נפילתם לקבורה קבועה באתרים שנבחרו על ידי בני משפחותיהם. 

בשיא השימוש באתר, במהלך מלחמת יום הכיפורים, נטמנו בו ארונותיהם של 460 חללים. בסך הכל שימש האתר בשלוש המלחמות לקבורתם של יותר מ-800 חללי צה"ל. מאז פינוי האתר בקיץ 1974 לא נעשה בו שימוש.

## האנדרטה
300px|ממוזער|שמאל|לוח הזיכרון שעל גבי האנדרטה
האנדרטה הוקמה בקצה הדרומי של שטח בית הקברות הארעי, המוקף גדר. היא ניצבת על גבי רחבה מוגבהת ומרוצפת שלרגליה רחבה גדולה יותר המורכבת ממשטחי בטון ולצידה תורן דגל. האנדרטה עצמה כוללת גוש סלע מלבני מאבן בהירה שהובא מסיני, המורכב על גבי כן בעל צלעות משופעות המצופות באבנים עגולות. על גבי פאת הסלע הדרומית נקבע שלט מתכת הנושא את כתובת הזיכרון.

האנדרטה הוקמה בשנות השבעים ביוזמת משרד הביטחון. היא תוכננה על ידי האדריכלים יצחק המבורג ואריה פטרן.

במלאת 40 שנים לפרוץ מלחמת יום הכיפורים חודשה האנדרטה ביוזמת המועצה האזורית אשכול ובשיתוף עם הקרן הקיימת לישראל.

## קישורים חיצוניים

* 

## הערות שוליים

בארי
בארי
קטגוריה:קבורה צבאית בישראל
קטגוריה:בארי
קרון מסעדה

250px|ממוזער|קרון מסעדה בקו הרכבת שבין אוסטריה לצרפת, 2008
**קרון מסעדה** (באנגלית אמריקנית: **Dining car**, באנגלית בריטית: **Restaurant car**) הוא קרון רכבת, המשמש כמסעדה וכחדר אוכל. ברכבות הנוסעות למרחקים ארוכים כגון הרכבת הטרנס-סיבירית וקו הקליפורניה זפר קרון המסעדה הוא מקום הבילוי המרכזי של הנוסעים במחלקה הרגילה אשר עבורם הישיבה שם היא ברירת המחדל היחידה.

להבדיל מקרונות הבר והמזנון הפופולרים מאוד באירופה ואוסטרליה שבהם הנוסעים יכולים לקנות או להזמין אוכל ושתייה שאותם הם נושאים למקום הישיבה, קרונות המסעדה כוללים בעיקר שולחנות, כיסאות ומטבח אוכל הנמצא בקרון נפרד בדרך כלל. סוג נוסף של קרונות אוכל אשר דומים מעט לקרונות המסעדה הם קרונות הגריל: בקרונות אלו הנוסעים קונים מזון מהיר שאותו אוכלים בישיבה על ספסלי עץ הקבועים משני צידי הקרון.

## היסטוריה
[ממוזער|250x250 פיקסלים|ציור מ[שנות ה-50 של המאה ה-20|שנות החמישים של קרון מסעדה בארצות הברית.]]
לפני שהחלו לפעול קרונות המסעדה היו הרכבות עוצרות מדי מספר שעות, הנוסעים היו יורדים ואוכלים במסעדה מיוחדת הנמצאת בתחנת הרכבת ולאחר מכן היו ממשיכים בדרכם. קרונות המסעדה הראשונים החלו לפעול בסביבות שנות החמישים והיו מיועדים בעיקר לאנשי האצולה והמעמד הגבוה.

עקב הביקוש הגובר החלו בשנות ה-80 של המאה ה-20 לפעול גם קרונות מסעדה שיועדו לציבור הרחב. הפופולריות של קרונות אלו גברה מאוד ועקב כך החלו לפעול קרונות דומים במדינות רבות נוספות.

עם התגבר התחרות בין חברות הרכבות השונות החלו מחירי הארוחות לרדת ורמת השירות לעלות. באירופה, שם קרונות המסעדה היו נפוצים מאוד ירדו באותה עת המחירים עד כדי מחירי הפסד. בשנות התשעים חברות הרכבות הציעו שירותי מסעדה ברמה גבוהה יותר משל רוב המסעדות שבאותה התקופה.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
מסעדה
Bad as the Boys

**Bad As The Boys** (בעברית: **רע כמו הבנים**) הוא שיר של הזמרת-יוצרת השוודית טובה לו, בשיתוף הזמרת אלמה. השיר פורסם כרצועה השלישית באלבומה הרביעי, Sunshine Kitty. השיר יצא לאור ב-2 באוגוסט 2019, כסינגל השני מתוך האלבום.

## רקע והפקה
השיר נכתב על ידי טובה לו, יעקב ג'רלסטרום, לודוויג סדרברג.

בסמוך לצאתו, עלה השיר לרשת הזרמת המדיה ספוטיפיי.

## קידום
לו הכריזה על הסינגל ברשתות החברתיות שלה ב-30 ביולי, כשהיא מציגה את עצמה שרה קטע מתוך השיר. למחרת, חשפה לו את ארבע הרצועות הראשונות מתוך האלבום שלה "Sunshine Kitty", שכלל את הסינגל "Bad as the Boys", בשיתוף אלמה.

## וידאו קליפ
טרם יצא הווידאו קליפ המלא של השיר, העלתה לו לערוץ היוטיוב שלה ב-2 באוגוסט 2019, בסמוך לצאתו של השיר כסינגל את האודיו שלו. באודיו ניתן לראות את לו ואלמה מבצעות תנועות ריקוד שונות.

## מיקומי שיא

## קישורים חיצוניים

## הערות שוליים

קטגוריה:שירי טובה לו
קטגוריה:שירים באנגלית
קטגוריה:שירי להט"ב
דיק פיק

[250px|ממוזער|שמאל|שלט בהפגנת נשים ב[אוסלו, 2018]]
בתרבות האינטרנט, **דיק פיק** (מאנגלית: **Dick pic**, שפירושו: תמונת זין) הוא ביטוי שגור המתאר צילום של איבר המין הגברי, הנשלח (לרוב על ידי המצולם) דרך מערכת שליחת הודעות, כדוגמת מסנג'ר, וואטסאפ או ברשת חברתית כדוגמת פייסבוק או סנאפצ'ט.

צילום האיבר נעשה על ידי האיש עצמו, לרוב עם כוונות מיניות כלפי הנמען. לעיתים תכופות אין הכרות מעמיקה בין השניים, ומדובר בשלבי היכרות ראשונים, בהם הצד המקבל אינו מעוניין לקבל צילום עם אופי חושפני.

תופעה זו הובילה לביקורת ממספר גורמים ולכן חלק מהרשתות, דוגמת פייסבוק הגבילו שליחת תמונות, ואף הפעילו אלגוריתמים של בינה מלאכותית המזהים איברי מין חשופים. 

שליחה ללא הסכמה של תמונות של איברים מוצנעים, נחשבת להטרדה מינית.

## ראו גם
* שיחה ארוטית
* סייברסקס
* סקסטינג
* פורנוגרפיית דיפ-פייק
* אונס וירטואלי

## קישורים חיצוניים

## הערות שוליים

קטגוריה:מילים וביטויים בתרבות האינטרנט
קטגוריה:פין
קטגוריה:צילום עירום
הרי נייפייר

**הרי נייפייר** (באנגלית: **Napier Mountains**) הם רכס הרים בארץ אנדרבי, בטריטוריה האנטארקטית האוסטרלית, באזור מזרח אנטארקטיקה שבאנטארקטיקה.

שיא גובהם של ההר בהר אלקינס שגובהו 2,300 מטרים מעל פני הים.

הרי נייפייר נמצאים ממערב לכף בות'בי, מפרץ אדוארד השמיני ומדף הקרח אדוארד השמיני, וממזרח למפרץ אמונדסן. מרכז הרכס מצוי 64 קילומטרים דרומית לכף באטרבי.

אורכו של הרכס כ-64 קילומטרים, וכיוונו צפון מערב - דרום מזרח.

ברכס מצויים הר קודרינגטון, הר קג'רינגה, ונונאטאקי יאנג.

## היסטוריה
### גילוי הרכס
הרי נייפייר התגלו בינואר 1930 על ידי משלחת החקר הבריטית, אוסטרלית וניו זילנדית לאנטארקטיקה שחקרה את אנטארקטיקה בפיקודו של סר דאגלס מוסון.

בשנת 1960 רכס זה היה הרכס הראשון שנחקר על ידי משלחת החקר הלאומית האוסטרלית לאנטארקטיקה.

### מקור השם
מוסון קרא להרים על שמו של סר ג'ון מליס נייפייר (John Mellis Napier), שהיה שופט בית המשפט העליון של אוסטרליה הדרומית בין השנים 1942–1924, ונשיא בית המשפט העליון של אוסטרליה הדרומית בין השנים 1967 - 1942.

## אתרים עיקריים ברכס

## לקריאה נוספת
• Belyatsky, B.V., N.V. Rodionov, S.A. Sergeev, and E.N. Kamenev (2007), **[https://pubs.usgs.gov/of/2007/1047/ea/of2007-1047ea187.pdf New evidence for the early Archean evolution of Aker Peaks, Napier Mountains, Enderby Land (East Antarctica)]**, U.S. Geological Survey and The National Academies; USGS OF-2007-1047, Extended Abstract 187

## קישורים חיצוניים
* הרי נייפייר באתר הסקר הגאולוגי של ארצות הברית
* הרי נייפייר באתר הגאזט האנטארקטי של ממשלת אוסטרליה
* הרי נייפייר באתר הגאזט האנטארקטי המשווה SCAR של ממשלת אוסטרליה

## הערות שוליים

נייפייר
יחסי איטליה–הוותיקן

**יחסי הכס הקדוש–איטליה** מתייחסים ליחסים המיוחדים בין הכס הקדוש, שמחזיק בריבונות על עיר הוותיקן, לבין הרפובליקה האיטלקית.

## היסטוריה
היחסים עם ממלכת איטליה היו קשים וטעונים בתקופת האפיפיורות של פיוס התשיעי ולאו השלושה-עשר, שנאלצו לסבול את מעמדו של אסיר הוותיקן לאחר כיבוש רומא, בשל סירובם להכיר בחוק ההתחייבויות. לאו השלושה עשר אסר על הנוצרים להשתתף בבחירות והאשים את איטליה בשליטה על ידי הבונים החופשיים.

רק תחת פיוס האחד עשר נחתמו ההסכמים הלטראניים, שהקימו את מדינת הוותיקן, המאפשרת אוטונומיה אפיפיורית גדולה יותר.

הרפובליקה האיטלקית החדשה שהוקמה בשנת 1946 מכירה בחופש הדת. עם זאת, תחת פיוס השנים עשר ופאולוס השישי, פרחו הדמוקרטים הנוצרים והשפיעו רבות על הפוליטיקה האיטלקית, כדי למנוע את עליית המפלגה הקומוניסטית האיטלקית לשלטון.

## חוקים דיפלומטיים לוותיקן באיטליה
בשל גודלה של מדינת הוותיקן, שגרירויות שהוסמכו לכס הקדוש ממוקמות על שטח איטלקי. הסכמים שנחתמו בין איטליה למדינת הוותיקן מאפשרים שגרירויות כאלה. שגרירות איטליה לכס הקדוש היא ייחודית בקרב שגרירויות זרות, בכך שהיא השגרירות היחידה שממוקמת על שטחה הביתי.

הכס הקדוש מקיים יחסים דיפלומטיים רשמיים עם 176 מדינות ריבוניות, האיחוד האירופי ומסדר מלטה; 69 מהמשימות הדיפלומטיות שהוסמכו לכס הקדוש שוכנות ברומא, אם כי במדינות אלה יש אז שתי שגרירויות באותה עיר, שכן, בהסכם בין הכס הקדוש לאיטליה, לא ניתן לאשר את אותו אדם בו זמנית לשניהם.

זה נראה בבירור מהעובדה שאיטליה מכירה ברפובליקה העממית של סין, וככזו, שגרירות PRC לאיטליה נמצאת ברומא. עם זאת, מדינת הוותיקן מכירה ברפובליקה של סין (השולטת בטייוואן), וככזו שגרירות ה-ROC לכס הקדוש נמצאת גם היא ברומא. מכיוון שאיטליה הייתה המדינה הראשונה שהכירה בכס הקדוש כאומה ריבונית, שגרירותה הייתה הראשונה שהוקמה.

## יחסים דיפלומטיים
לאיטליה קיימת שגרירות לכס הקדוש הממוקמת ברומא, ואילו לכס הקדוש יש נונציו אפיפיורי לאיטליה שאף הוא שוכן ברומא.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
איידן גלאגר

**איידן גלאגר** (באנגלית: **Aidan Gallagher**; נולד ב-18 בספטמבר 2003) הוא שחקן וזמר אמריקאי-יהודי. נודע בזכות תפקידו בסדרה "ניקי, ריקי, דיקי ודון" בתור ניקי הרפר, ובסדרת גיבורי-העל "אקדמיית המטרייה" בתור מספר 5.

## קורות חיים
גלאגר נולד בלוס אנג'לס, קליפורניה שבארצות הברית, לאב נוצרי-מורמוני ולאם יהודייה. הוא בן יחיד.

## קריירה
### משחק
ב-2013 גלאגר הופיע לראשונה בטלוויזיה בפרק אחד בסדרה הקומית "משפחה מודרנית" ברשת ABC.

הוא שיחק בשני סרטים קצרים – "You & Me" ו"Jacked Up".

בשנים 2018–2014 שיחק בתפקיד ראשי בקומדיית המצבים "ניקי, ריקי, דיקי ודון" בערוץ ניקלודיאון, בתור ניקולאס "ניקי" הרפר, האח הקטן מבין הרביעייה. היה מועמד לכוכב הטלוויזיה החביב בטקס פרסי בחירת הילדים של ניקלודיאון לשנת 2016 ולשנת 2017.

בשנת 2017, גלאגר לוהק לתפקיד מספר חמש (הילד) בסדרת גיבורי-העל "אקדמיית המטרייה", המשודרת החל מפברואר 2019 בנטפליקס.

### מוזיקה
בנוסף לקריירה שלו בטלוויזיה, גלאגר עוסק גם במוזיקה. ב-31 בדצמבר 2018, הוציא את שירו הראשון "Blue Neon", שזכה עד היום למעל 700,000 צפיות ביוטיוב, ולמעל 1,600,000 השמעות בשירות הזרמת המוזיקה ספוטיפיי.

ב-5 במאי 2019, הוציא יחד עם טריניטי רוז את שירו השני "Miss You", שזכה עד היום למעל 230,000 צפיות ביוטיוב, ולמעל 680,000 השמעות בשירות הזרמת המוזיקה ספוטיפיי.

ב-9 במאי 2019, הוציא את שירו השלישי "Time", שזכה עד היום למעל 150,000 צפיות ביוטיוב, ולמעל 230,000 השמעות בשירות הזרמת המוזיקה ספוטיפיי.

ב-28 ביוני 2019, הוציא את שירו הרביעי "For You", שזכה עד היום למעל 170,000 צפיות ביוטיוב, ולמעל 390,000 השמעות בשירות הזרמת המוזיקה ספוטיפיי.

ב-30 בינואר 2020, הוציא את שירו החמישי "I Love You", שזכה עד היום למעל 35,000 צפיות ביוטיוב, ולמעל 34,000 השמעות בשירות הזרמת המוזיקה ספוטיפיי.

## חיים אישיים
גלאגר הוא אקטיביסט סביבתי, והוא שימש כיועץ נוער במספר ארגונים, ביניהם  , WildAid  ו-Oceanic Conservation Society .

הוא מונה לשגריר של רצון טוב בצפון אמריקה מטעם התוכנית הסביבתית של האו"ם שקיבל ב-2018 כאשר היה בן 14, והיה לצעיר ביותר שמונה לתפקיד זה.

גלאגר הוא טבעוני.

## דיסקוגרפיה
### סינגלים
* 2018: Blue Neon
* 2019: Miss You
* 2019: Time
* 2019: For You
* 2020: I Love You
* 2020: 4th of July

## פילמוגרפיה
### טלוויזיה

### פרסים ומועמדויות

## קישורים חיצוניים

* 

## הערות שוליים

קטגוריה:שחקני קולנוע וטלוויזיה יהודים אמריקאים
קטגוריה:שחקנים ילדים אמריקאים
קטגוריה:שחקנים ילדים יהודים
קטגוריה:זמרים יהודים אמריקאים
קטגוריה:טבעונים יהודים אמריקאים
קטגוריה:פעילי איכות הסביבה אמריקאים
קטגוריה:פעילי איכות הסביבה יהודים
קטגוריה:אמריקאים שנולדו ב-2003
The Norman Fucking Rockwell! Tour

**The Norman Fucking Rockwell! Tour** הוא סיבוב ההופעות החמישי של הזמרת-יוצרת האמריקאית לנה דל ריי, שהתקיים בצפון אמריקה ובאירופה. סיבוב ההופעות כלל בתוכו כ-16 הופעות בסך הכול, החל ב-21 בספטמבר 2019 והסתיים ב-30 בנובמבר של אותה שנה.

## תאריכי הופעות

## קישורים חיצוניים

קטגוריה:סיבובי הופעות של לנה דל ריי
קטגוריה:סיבובי הופעות בארצות הברית
קטגוריה:סיבובי הופעות שנדחו בעקבות מגפת הקורונה
כף-מזלג

ממוזער|שמאל|200px|עיצובים שונים של הכלי
**כף-מזלג** (באנגלית: **Spork**, הלחם של המילים Spoon (כף) ו-Fork (מזלג); ידוע בעברית גם כ-**כַּפְלֵג**, **כַּזְלֵג** ו-**מַזְכַּף**) הוא כינוי לכלי אכילה הכולל הן את צורתה המעוגלת של הכף והן את זו של המזלג, ועל כן יכלול 2–4 שיניים. נעשה בו שימוש בקרב מסעדות מזון מהיר, בתי כלא, צבאות שונים וארוחות טיסה.

## היסטוריה
[ממוזער|שמאל|100px|איור של הכלי מפטנט, [1998]]
כלי הדומה לזה המודרני ניתן למצוא במאה ה-19, כשהוא הומצא על ידי סמואל ו. פרנציס בשנת 1874.

במאה ה-20 נכתבו בארה״ב ובבריטניה מספר פטנטים דומים, דוגמת פטנט ל״כף חותכת״ בשנת 1908, השייך להארי ל. מק׳וי. אך הכינוי לכלי זה, שנוצר בתחילת המאה העשרים, טרם הומצא לפני חלק מהמצאות אלו, ורק בשנת 1951 הוגשה בקשה לרשום אותו כסימן מסחרי עבור כלי כזה. בהגדרתו, המונח Spork מתאר שילוב של כף ומזלג העשוי מפלדת אל-חלד.

## ייצור

הכלי יכול להיווצר מפלדת אל-חלד, כסף, אלומיניום, טיטניום ופוליקרבונט. כמו כן, צורתה המעוגלת של הכף והשיניים המחודדות של המזלג יכולות להיות אחת בכל צד של הכלי, אך לרוב הצורה המעוגלת של הכף תופיע יחד עם שיני המזלג.

כלי שבו המזלג והכף נמצאים ב2 צידי הכלי נקרא בתלמוד בשם "זוהמא ליסטרא" או "זוהמא ליסטרון". רש"י  מסביר את השם זוהמא ליסטרון: זוהמא ליסטרון - אותו כף שבוחשין את הקדרה קרי להו הכי על שם שמעבירין הזוהמא לצדדין [על שני צדיו תרגום על תרין סטרוהי]: כלומר הביטוי ליסטרון נובע מהמילה הארמית סטרוהי שפירושה - צד.

## קישורים חיצוניים

## הערות שוליים

קטגוריה:כלי אכילה
קטגוריה:כפות
מיכה מייקסנר

**מיכאל (מיכה) מייקסנר** (נולד ב־31 במרץ 1958) הוא איש ניהול ישראלי ואלוף־משנה במילואים, אשר כיהן כמנכ"ל רכבת ישראל.

## ביוגרפיה
מייקסנר נולד ב־31 במרץ 1958 בעפולה.

בשנת 1985 סיים תואר ראשון בהנדסת מכונות באוניברסיטת בן-גוריון ושנה לאחר מכן המשיך לתואר שני במנהל עסקים באוניברסיטת תל אביב, אותו הוא סיים ב־1991.

### קריירה
בין השנים 1996 ל-2000 כיהן כראש הרשות לפיתוח טנק המרכבה במנהלת המרכבה והרק"ם ולאחר מכן כראש מחלקת מערכות ממונעות ביחידה הטכנולוגית של אגף הטכנולוגיה והלוגיסטיקה בצה"ל. בספטמבר 2003 השתחרר והחל לכהן כמנכ"ל חברת ייצור האוטובוסים "מרכבים". בתפקיד זה הוא כיהן במשך 12 שנים. מאפריל 2016 ועד סוף יולי באותה שנה שימש מנכ"ל קבוצת "חוד אסף תעשיות" שעיסוקה מחזור מתכות.

באפריל 2018 החל לכהן כמנכ"ל חברת "אימקו תעשיות", המפתחת, מתכננת ומייצרת מוצרים למערכות צבאיות ותעופתיות.

#### מנכ"ל הרכבת
ממוזער|שמאל|מיכה מייקסנר, אוגוסט 2022
ב־25 ביוני 2019 נכנס לתפקיד מנכ"ל רכבת ישראל.

במהלך כהונתו, הושם דגש על התקדמות פרויקט חשמול מסילות רכבת ישראל ונחנכו קווים חשמליים חדשים, אך התקדמות הפרויקט באה על חשבון פגיעה בשירות הנוסעים בלילות וגם בירידת תדירות הרכבות בשעות היום.

בחודש אפריל 2020, בעת התפרצות נגיף הקורונה בישראל בוצעה נסיעת המבחן החשמלית הראשונה במסילת איילון עד תחנת סבידור מרכז. עקב השבתת תנועת הרכבת בישראל ובהוראת שר התחבורה, בצלאל סמוטריץ', הואצו פרויקטים רבים לשדרוג תשתית המסילות ואף בוצע שיפוץ וניקיון בתחנות הרכבת במטרה לנצל את זמן המסילה הפנוי ככל האפשר תוך מניעת הפגיעה בציבור הנוסעים ברכבות.

בתקופתו החלה התקנתה של מערכת איתות הרכבות ETCS .

מייקסנר קידם תכנון ארוך טווח לרכבת ישראל ובמסגרתו הקמתן של המסילות המהירות בין המטרופולינים הגדולים בישראל (חיפה, תל אביב, ירושלים ובאר שבע).

בנובמבר 2022 מייקסנר היה שותף להסכם הפעלה חדש יחד עם משרד התחבורה ומשרד האוצר. באותה שנה פעל מייקסנר להעברת מרכז השליטה והבקרה של רכבת ישראל, משוא"ה, אל קומת מוקדי הרכבת בבניין ההנהלה בלוד, שכלל שיפורים טכנולוגיים לניהול תנועת הרכבות.

ב־14 במאי 2023 הודיע על התפטרותו מתפקיד מנכ"ל הרכבת, לאחר שסירובו לאפשר מינויים פוליטיים עורר עליו את זעמה של מירי רגב וגרר כמה ניסיונות מצידה להדחתו. סיים את תפקידו ב-8 באוקטובר 2023, יום לאחר פרוץ מלחמת חרבות ברזל.

## חיים אישיים
מייקסנר נשוי ואב לשלושה, מתגורר בפתח תקווה.

## קישורים חיצוניים

* 
* 

## הערות שוליים

קטגוריה:קציני אגף הטכנולוגיה והלוגיסטיקה
קטגוריה:מנכ"לים יוצאי שירות קבע בצה"ל
קטגוריה:מנכ"לי רכבת ישראל
קטגוריה:אלופי-משנה בצה"ל
קטגוריה:בוגרי אוניברסיטת בן-גוריון בנגב
קטגוריה:ישראלים שנולדו ב-1958
חילופי הטריטוריות בין רפובליקת מולדובה ובין אוקראינה

**חילופי שטחים בין אוקראינה למולדובה** התרחשו ב-1999, כחלק מהסכם שנועד לפתור מחלוקות גבול שנותרו מאז התמוטטות ברית המועצות. ההסכם עסק באזורים ספציפיים לאורך הגבול בין המדינות, העברת הכפר פלנקה בתמורה להעברת חלק מנהר הדנובה.

לפי ההסכם, מולדובה העבירה לאוקראינה רצועת שטח לאורך הכפר פלנקה, הממוקמת סמוך נהר דניסטר, כדי להבטיח רציפות טריטוריאלית לכביש M15 המקשר בין אודסה לערים בדרום אוקראינה. בתמורה, מולדובה קיבלה שליטה על קטע של נהר הדנובה, כולל גישה ישירה לנהר ולים השחור באמצעות נמל ג'יורג'יולשט. נמל זה הפך לחשוב עבור מולדובה, מאחר שהוא מהווה גישה ימית אסטרטגית. חילופי השטחים היו חלק מניסיונות להבטיח יחסים תקינים בין המדינות, תוך שמירה על אינטרסים כלכליים ואסטרטגיים של שני הצדדים.

## רקע
מולדובה ואוקראינה הן שתי מדינות עצמאיות שכנות, שבעבר היו חלק מברית המועצות. כשהכריזו על עצמאותן, הגבול ביניהן נקבע לפי הגבול שסומן ביניהן במסגרת ברית המועצות. לגבול זה היו שתי מגרעות עבור שתי מדינות עצמאיות, שתחת ברית המועצות היו חסרות חשיבות. לרפובליקת מולדובה לא היה נמל ימי, והכביש M15 המקשר בין אודסה לרני נקטע על ידי הגבול.

## ההסכם
ב-23 באוקטובר 1992 נערך פרוטוקול בין שתי המדינות של האמנה ל"שכנות טובה, ידידות ושיתוף פעולה בין הרפובליקה של מולדובה ואוקראינה".

ב-1999 חתמו הנשיאים פטרו לוצ'ינסקי בשם מולדובה, וליאוניד קוצ'מה בשם אוקראינה, על הסכם בו מולדובה מעבירה לאוקראינה שטחים בקרבת הדניסטר בגודל של 10.5 קילומטרים רבועים, הכוללים את אזור הכביש M15, ובתמורה מעבירה אוקראינה לידי מולדובה גדה באורך 430 מטר של נהר הדנובה. קטע זה נמצא בקרבת הגבול הרומני, באזור ג'יורג'יולשט, בשפך הפרוט לדנובה. הוא נוצל בהמשך לבניית נמל ג'יורג'יולשט, הנמל המולדבי היחיד אליו יכולות להגיע ספינות ים.

## אחרית דבר
ב-2012 עבר קטע מכביש M15 לבעלות אוקראינה, שקיבלה בו סמכות שיפוט, אך נותר תחת ריבונות מולדבית. 

## קישורים חיצוניים

* TRATATUL de frontieră cu Ucraina şi Protocolul său adiţional 
* TRATAT Nr. 1999  
* Dilemă: cazul Palanca—Giurgiuleşti 


קטגוריה:משפט בין-לאומי
קטגוריה:אוקראינה: גאוגרפיה
קטגוריה:מולדובה: גאוגרפיה
קטגוריה:אוקראינה: יחסי חוץ
קטגוריה:מולדובה: יחסי חוץ
סורת א-שמס

**סורת א-שמס** (בערבית: **سورة الشمس**, "השמש") היא סורה מספר 91 בקוראן, והיא מכילה 15 פסוקים המורכבים מ-54 מילים המכילות סך הכל 253 אותיות.

הסורה קיבלה את שמה מהפסוק הראשון, אשר מהווה מעין שבועה בשמש.

## תוכן הסורה
סורה זו עוסקת בטיהור 'הנשמה הגשמית' והגנה על הלב מפני מידות רעות ומטומאות. במהלך הסורה מוצגים בני עם ת'מוד (Thamud), כדוגמה לאנשים שהתעלמו מהרוחניות ובתוצאות ההרסניות שלכאורה באו עליהם כתוצאה מכך.

הסורה נפתחת בסדרת שבועות של אללה בתופעות אסטרונומיות שונות, ביניהן השבועה בשמש, ובנפשו של האדם. לאחר מכן מתארת הסורה את גורלם שלל בני עם ת'מוד, שבט ערבי שנכחד בעבר. הנביא צאלח דחק בהם לנטוש את עבודת האלילים לטובת המונותאיזם, וציווה עליהם לשמור על נאקה אשר הוא טען אוזניהם שהיא נאקה השייכת לאללה. הם לא צייתו לו, והמשיכו לדחות את המסר שלו, עד שהם נכחדו מלבד אלו שהלכו אחרי צאלח.

חלק מפרשני הקוראן גורסים כי ניתן לחלק את הסורה הזו לשני חלקים, כשהחלק הראשון הוא בפסוקים 1 - 10 והחלק השני הוא בפסוקים 11 - 15.

### תוכן הסורה לפי פסוקים

* בפסוקים 1 - 6 אללה נשבע בתופעות הטבע ומייחסן לעצמו: בשמש ובאורה, בירח כאשר הוא מופיע שוב לאחר שהיה "נסתר", באור היום כאשר הוא בשיאו, בלילה ובחשכתו, בעצמו כבורא השמיים, ובשמיים אשר ברא, בארץ ובעצמו כזה אשר שטח אותה על פני המים.
* בפסוקים 7 - 8 אללה נשבע בנפש האדם ומכריז שהוא נתן לאדם את האפשרות להבחין בין הטוב לרע.
* בפסוקים 9 - 10 נטען שהאדם שמטהר את נשמתו הוא זה שזוכה להצלחה, ושהאדם שלא מטהר את נשמתו ובוחר בדרך החטאים הוא זה שנוחל כישלון.
* פסוקים 11 - 15 מספרים את סיפורים של בני עם ת'מוד, ואת אשר עלה בגורלם, לכאורה כתוצאה מהליכה בדרך החטא.

## קישורים חיצוניים

* סורת א-שמס בתרגום חדש (עמ' 612)

## הערות שוליים

קטגוריה:סורות
סטימסון סקורצ'ר

ממוזער|310px|"סטימסון סקורצ'ר"
**סטימסון סקורצ'ר** (באנגלית: **Stimson Scorcher**) הוא רכב תלת גלגלי, פתוח לחלוטין, שתוכנן ונבנה על ידי מעצב הרכב **Barry Stimson** אשר יוצר בין השנים 1976–1980 בבריטניה.

## "סטימסון סקורצ'ר"

* יוצרו 30 יחידות.
* מלפנים 2 גלגלים, מאחור 1 גלגל
* גוף הדגם עשוי מפיברגלס, גוף סיבי הזכוכית הותקן על גבי שלדת מסגרת צינורית מפלדה.
* רכב פתוח לחלוטין.
* 3 מושבים (בטור).
* הנוסע השלישי לא היה צריך לחבוש קסדת ריסוק מכיוון שהדגם הוגדר כשילוב של אופנוע לצד רכב (לפי החוק בבריטניה).
* המעצב בארי סטימסון יעץ ליושבי הסקורצ'ר לחבוש קסדות מכיוון שהרכב יכול היה להגיע למהירות 161 קמ"ש.
* שלדה מתוצרת "אוסטין מיני" .
* הדגם הונע על ידי מנוע "אוסטין מיני" .
* מנוע קדמי.
* מנוע בנזין.
* סוג הנעה: הנעה קדמית.
* תיבת הילוכים מתוצרת "אוסטין מיני" .
* צמיג רזרבי.
* מחיר היחידה בשנת 1976 החל מ-385 לירה שטרלינג (בבריטניה).

## קישורים חיצוניים

* 

## הערות שוליים

קטגוריה:מכוניות תלת אופן
קטגוריה:מכוניות קבריולה
קטגוריה:דגמי מכוניות שהושקו ב-1976
קטגוריה:מכוניות בריטיות
קטגוריה:מכוניות עשויות פיברגלס
צ'רפובץ (כדורגל)

**צ'רפובץ** הוא שמו של מועדון כדורגל מהעיר צ'רפובץ, שבמחוז וולוגדה, רוסיה, שנשא את השם סברסטאל בשנים 1997—2005. משנת 2006 ועד 2012 נקרא בשם "שקסנה" ובשנת 2012 אורגן מחדש בשם "צ'רפובץ".

הישג השיא הוא אליפות המערב של ליגת הכדורגל המקצוענית של רוסיה בעונת 2000.
## שמות המועדון
* מטאלורג (1956–1970)
* סטרויטל (1979 – 1985)
* חימיק (1989–1990)
* בולאט (1991–1996)
* סברסטאל (2000–2004)
* שקסנה (2005–2012)
* אייסט (2012–2013)
* צ'רפובץ - אייסט (2013)
* צ'רפובץ (2014 - )

## היסטוריה
### בולאט
ממוזער|בולאט צ'רפובץ, 1992-1996.
מועדון הכדורגל העיקרי בעיר היה מועדון "בולאט", שהוקם בשנת 1956 כ"מטאלורג" והישג השיא שלה הוא מקום ששי בליגת הכדורגל המקצוענית של רוסיה בעונת 1993 והתמודדה לאורך התקופה הסובייטית ב. הישג השיא היה העפלה לשלב 32 האחרונות של טורניר הגביע הסובייטי בכדורגל בעונת 1961. בשנת 1996 המועדון פורק בהחלטת הרשויות המקומיות שחדלו לתמוך בו.

### סברסטאל
המועדון נוסד בשנת 1997 על בסיס קבוצת "בולאט צ'רפובץ" שפורקה. הקבוצה הוקמה בשם סברסטאל, על שם מפעל סברסטאל בעיר שתמך במועדון הכדורגל וכבר החזיק בבעלות על מועדון ההוקי קרח המקומי.

### שקסנה
בשנת 2006 מפעל סברסטאל חדל לתמוך בקבוצה וזו התמודדה בליגת הכדורגל המקצוענית של רוסיה תחת השם "שקסנה". ברם הקבוצה לא הצליחה להתחזק בליגה ובסוף עונת 2012 פורקה.
### צ'רפובץ
בשנת 2012 שקסנה אורגנה מחדש כקבוצת הכדורגל "צ'רפובץ" שהחלה להתמודד בליגת הכדורגל החובבנית של רוסיה ובאליפות מחוז וולוגדה. הקבוצה התמקמה בראשות טבלת האליפות ובשנת 2016 השתתפה לראשונה בטורניר הגביע הרוסי בכדורגל. בשנת 2017 זכתה באליפות הליגה החובבנית.

## הישגים לפי עונה
### משנת 1998

## מאמנים
* דמיטרי קורנייב (1979)
* גנאדי קוסטילב (1980—1982)
* ולדיסלב מיכאילובסקי (1983—1985)
* אנטולי זינצ'נקו (1986)
* גנאדי סטארוברוב (1989)
* פאבל יאקובלב (1990)
* ו. מיכאילובסקי (1991—1992, קדנציה שנייה)
* ולדימיר רוז'ין (1998—1999)
* בוריס רפופורט (2000)
* ויטאלי לבדב (2001)
* ולדימיר מרובשצ'יקוב (2001, ממלא מקום)
* ו. רוז'ין (2001—2002, קדנציה שנייה)
* אלכסנדר אנטונוב (2003)
* סרגיי גראסימץ (2004)
* ניקולאי גוסודארנקוב (2006—2007)
* ולדימיר גולובינסקי (2008—2010)

## תארים
;ליגת הכדורגל המקצוענית
* '''זכייה (1): 2000
; ליגת הכדורגל החובבנית
* זכייה (1): 1999, 2017

## קישורים חיצוניים

## הערות שוליים

קטגוריה:קבוצות כדורגל רוסיות
קטגוריה:קבוצות כדורגל שהוקמו ב-1956
קטגוריה:צ'רפובץ
Bitches

**Bitches** (בעברית: **כלבות**) הוא שיר של הזמרת-יוצרת השוודית טובה לו, בשיתוף צ'ארלי XCX, איקונה פופ, אליפנט ואלמה. השיר פורסם כרצועה השביעית באלבומה השלישי, Blue Lips. השיר יצא לאור ב-7 ביוני 2018, כסינגל השני מתוך האלבום.

בסמוך לצאתו, עלה השיר לרשת הזרמת המדיה ספוטיפיי.

## רקע והפקה
ב-28 באוקטובר 2016, הוציאה לו את אלבום האולפן השני שלה, Lady Wood, המחולק לשני חלקים, "Fairy Dust" ו-"Fire Fade". שני סרטים קצרים בהשראת שני הפרקים הללו יצאו ביוטיוב וב-Vevo. החלק הראשון, Fairy Dust, יצא ב-31 באוקטובר 2016, שלושה ימים לאחר יציאת האלבום. הוא מבוסס על ששת השירים הראשונים של האלבום; עם זאת, "Bitches", שבאותה תקופה נקרא "What I Want for the Night) Bitches)", הושמע במהלך סצנת הקרנת הקרדיטים של הסרט. גרסת האולפן של השיר נכללה בהמשך באלבום השלישי של לו, Blue Lips, שיצא ב-17 בנובמבר 2017.

ב-4 ביוני 2018, הודיעה לו על גרסת הרמיקס לשיר, בו ישתתפו הזמרות צ'ארלי XCX, איקונה פופ, אליפנט ואלמה, שיצא כסינגל השני מתוך האלבום ב-7 ביוני.

## וידאו קליפ
הווידאו קליפ המלא שיצא עבור השיר הועלה לערוץ היוטיוב של לו ב-6 ביוני 2018.

## קישורים חיצוניים

## הערות שוליים

קטגוריה:שירי 2017
קטגוריה:סינגלים מ-2018
קטגוריה:שירי טובה לו
קטגוריה:שירי צ'ארלי XCX
קטגוריה:שירים באנגלית
קטגוריה:שירים שנכתבו על ידי עלי פייאמי
קטגוריה:שירי להט"ב
קטגוריה:שירים על מיניות
True Disaster

**True Disaster** (בעברית: **אסון אמיתי**) הוא שיר של הזמרת-יוצרת השוודית טובה לו. השיר פורסם כרצועה הרביעית באלבומה השני, Lady Wood. השיר יצא לאור ב-15 בנובמבר 2016, כסינגל השני מתוך האלבום.

בסמוך לצאתו, עלה השיר לרשת הזרמת המדיה ספוטיפיי.

## וידאו קליפ
הווידאו קליפ המלא שיצא עבור השיר הועלה לערוץ היוטיוב של לו ב-29 בנובמבר 2016. בספוטיפיי צבר השיר למעלה מ-40 מיליון השמעות.

## מיקומי שיא

## קישורים חיצוניים

## הערות שוליים

קטגוריה:שירי טובה לו
קטגוריה:שירים באנגלית
קטגוריה:שירים על מיניות
קטגוריה:סינגלים בהוצאת ריפבליק רקורדס
סמל מסצ'וסטס

**סמל מדינת מסצ'וסטס**, או בשמו המלא "**החותם הגדול של [[קהילייה (מדינות ארצות הברית)|קהיליית]] [[מסצ'וסטס]]**" (באנגלית: **The Great Seal of the Commonwealth of Massachusetts**) מכיל את סמל האצולה של מסצ'וסטס המוקף בטקסט בלטינית "Sigillum Reipublicæ Massachusettensis" שמשמעותו "סמל הרפובליקה של מסצ'וסטס". חוקתה של מסצ'וסטס מתייחסת לשיטת השלטון בה כ"קהילייה" (באנגלית: Commonwealth), שתרגומה לשפה הלטינית היא "רפובליקה".

## תיאור הסמל
הסמל כולל את סמל האצולה של מסצ'וסטס המורכב משלושה חלקים:
* מגן כחול ובתוכו אינדיאני מאומת האלגונקוויאן  האוחז בחץ וקשת, החץ מוכוון כלפי מטה ובכך מסמל את הכוונה לשלום. ליד ראשה של הדמות יש כוכב מחומש בצבע לבן בודד אחד, המסמל את מעמדה של מסצ'וסטס כמושבה הראשונה מ-13 המושבות שהקימו את ארצות הברית.
* סרט כחול מקיף את המגן הנושא את מוטו המדינה בלטינית "Ense petit placidam sub libertate quietem" שמשמעותו "באמצעות החרב אנו מחפשים שלום, אך רק שלום תחת החירות". מקור המוטו מספר הססמאות בספריה הדנית הלאומית בקופנהגן. נכתב על ידי אלג'רנון סידני, פוליטיקאי והוגה אנגלי.
* מעל המגן נמצא סמלה הצבאי של המדינה: יד כפופה אוחזת מעליה חרב. החרב מסמלת את השגת החירות של המדינה באמצעות המהפכה האמריקאית.

הצבע הכחול השולט בסמל, במגן ובסרט, מסמל את הגבעות הכחולות של קווינסי , קנטון  ומילטון. רקע הסמל לבן ומסגרתו כוללת את הטקסט בלטינית "Sigillum Reipublicæ Massachusettensis" שמשמעותו "סמל הרפובליקה של מסצ'וסטס".
הגרסה הנוכחית של הסמל עוצבה על ידי אדמונד ה. גארט  ואומצה על ידי המדינה בשנת 1900.

## היסטוריה
150px|ממוזער|שמאל|סמל מושבת מסצ'וסטס (1629)
הסמל עבר גלגולים רבים עד אימוץ הסמל הנוכחי על ידי הקונגרס המחוזי ב-13 בדצמבר 1780.

### התקופה הקולוניאלית
סמלה הראשון של מושבת מפרץ מסצ'וסטס כלל אינדיאני ערום עם שיח המכסה את מפשעתו. בדומה לסמל הנוכחי, הוא החזיק בידיו חץ המופנה מטה. בפיו החזיק מגילה שכללה את המילים "בואו ועזרו לנו" באנגלית, שהדגישו את הכוונות המיסיונריות והכלכליות המקוריות של המתיישבים הראשונים. ייתכן כי מקור המילים מהפסוק בברית החדשה:

סמל זה היה בשימוש עד שנת 1686, ולתקופה קצרה נוספת בין 1689–1692.

### תקופה המהפכה האמריקאית
150px|ממוזער|שמאל|סמל המהפכה של מדינת מסצ'וסטס (1775)
[150px|ממוזער|שמאל|סמל מדינת מסצ'וסטס ב-[1876]]
בשנת 1775 הופיע הסמל המהפכה של המדינה שאומץ על ידי הקונגרס המחוזי של המדינה. הסמל הכלל לוחם אמריקאי (minuteman) שאחז חרב בידו הימנית ואת המגנה קרטה בידו השמאלית. לאחר המהפכה האמריקאית החרב נשמרה כחלק מסמל המדינה. סמל המהפכה הוא הראשון שהציג את המוטו הלאומי של המדינה, ובכך סימל כי המושבה לא מכירה יותר בשלטונו של מפקד הכוחות הבריטיים באמריקה, תומאס גייג'.

מקור המוטו הוא במכתב שנכתב לאביו של אלג'רנון סידני בו נכתב:

ציטוט זה נכתב בספר הססמאות הדני, שהיה אהוד בקרב המושבות האמריקאיות הראשונות. הססמה נכתבה במשקל הקסמטר דקטילי.

הסמל אושר על ידי הרשות המחוקק של המדינה ב-1775 ואושרר על ידי מושל המדינה, ג'ון הנקוק ב-13 בדצמבר 1780.

## שימושים נוספים

קובץ:Seal of the Governor of Massachusetts.svg|סמל מושל מסצ'וסטס
קובץ:Seal of the House of Representatives of Massachusetts.svg|סמל בית הנבחרים של מסצ'וסטס
קובץ:Seal of the Senate of Massachusetts.svg|סמל הסנאט של מסצ'וסטס
Seal of the State Police of Massachusetts.svg|סמל משטרת מסצ'וסטס


## ראו גם

* דגל מסצ'וסטס

## הערות שוליים

קטגוריה:מסצ'וסטס: סמלים
מסצ'וסטס
העבר

שמאל|300px
**הֶעָבָר** היה רבעון להיסטוריה יהודית שיצא לאור בפטרבורג בשנת 1917, ביוזמת ההיסטוריון בן-ציון כ"ץ על ידי האחים כהן לזכר אביהם חיים כהן. הסדרה הראשונה הופיעה בעריכת שאול גינזבורג ובתקופת הופעתה היה "העבר" כתב העת היחידי למחקר היסטורי שראה אור בעברית.

העבר יצא לאור בשתי סדרות: הסדרה הראשונה של כתב העת ראתה אור בפטרבורג ב-1917 ועסקה באופן כללי בהיסטוריה יהודית, הופעת כתב העת פסקה לאחר הדפסת שני כרכים בלבד. הופעת הסדרה החדשה כהמשך לזו הישנה, התחדשה בתל אביב בשנת 1952 ונמשכה עד סוף שנות ה-70 של המאה ה-20. הסדרה החדשה התמקדה ב"דברי ימי היהודים והיהדות ברוסיה" כשבפועל מכסה כתב העת במחקריו את ההיסטוריה של יהודי כלל המדינות בשטח שנחשב לתחום המושב היהודי ב.

## משתתפים
בין המשתתפים הבולטים בסדרה הראשונה של כתב העת: שאול גינזבורג, שמואל רוזנפלד, יהודה לייב קצנלסון, שמעון דובנוב וישראל צינברג.

בין הכותבים הבולטים ברבעון בגרסתו החדשה, בתחילת דרכה, היו היסטוריונים וסופרים יוצאי רוסיה וברית המועצות, עובדה שתרמה לדברי העורך בן-ציון כ"ץ במבוא לגיליון הראשון, לקבלת מחקר "חי" שנכתב בידי אנשים שזכרו את התקופה שאותה חקרו: בן-ציון כ"ץ, יעקב לשצ'ינסקי, יצחק בן-צבי, זלמן שזר, ברוך קרוא ושלמה גפשטיין.

## קישורים חיצוניים
* העבר, בקטלוג בית הספרים הלאומי והאוניברסיטאי
;העבר, סדרה שנייה, באוצר החכמה:

## הערות שוליים

קטגוריה:כתבי עת להיסטוריה
אנגושט נזראן

**אנגושט נזראן** (ברוסית: **Футбольный клуб «Ангушт» Назрань**) היא קבוצת כדורגל רוסית מהעיר נזראן שבאינגושטיה, שמתמודדת בליגה הרוסית השלישית ונחשבת למועדון הדגל של הרפובליקה.

הישג השיא של המועדון הוא מקום 16 בליגת הכדורגל הלאומית בעונת 2013/2014 לאחר שזכתה באליפות הדרום של ליגת הכדורגל המקצוענית בעונת 2012/2013. בטורניר הגביע הרוסי בכדורגל בעונת 1995/1996 ובעונת 2013/2014 העפילה לשלב 16 האחרונות. למועדון קיימת יריבות עם מועדוני הכדורגל של דאגסטן וצ'צ'ניה (בייחוד עם המועדונים אנז'י מחצ'קלה ואחמט גרוזני).

## שמות המועדון
*1993—1994: אינגושטיה
*1995: אנגושט מלגובק
*1996—2006: אנגושט נזראן
*2007—2008: אנגושט
*משנת 2009: אנגושט
## היסטוריה
אנגושט הוקמה בשנת 1993 בשם "אינגושטיה" והחלה להתמודד בליגת הכדורגל החובבנית של רוסיה ולזמן קצר התמודדה בליגה המקצוענית. בשנת 1995 נקראה אנגושט ומאז זהו שם הקבוצה.

בעונת 2009 הפכה שוב למועדון מקצועני כשהעפילה לליגת הכדורגל המקצוענית. בשנת 2010 הוקם בית ספר לכדורגל בחסות המועדון ובעונת 2012/2013 זכתה באליפות הדרום של הליגה השנייה, מה שהעניק לה מקום עונה אחר כך בליגת הכדורגל הלאומית, השנייה בחשיבותה במערך הכדורגל ברוסיה. ברם הקבוצה התקשתה בעונת הבכורה שלה בליגה הלאומית ובסיומה ירדה חזרה.

בעונת 2014/2015 נצמדה לראשות טבלת הליגה ונאבקה על זכות ההעפלה לליגה הלאומית אך נכשלה בהשגת המטרה. באותה עונה אף הודחה מהגביע הרוסי בכדורגל כבר בשלבים המוקדמים. הקבוצה עלתה לכותרות כאשר במשחק ליגה בינה לבין מאשוק-KMV הועלה למגרש דב כדי לבצע את בעיטת הפתיחה.

בסיום עונת 2018/2019 התברר כי איבדה את מעמדה כקבוצה מקצוענית והחל מעונת 2019/2020 מתמודדת בליגה החובבנית.

## שחקנים מפורסמים
* מגומד אוזדוייב
* אולג טריפונוב

## תארים
;ליגת הכדורגל המקצוענית, אליפות הדרום
* זכייה (1): 2012/2013

## קישורים חיצוניים
* 

* ערוץ הווידאו הרשמי באתר יוטיוב
* אנגושט נזראן באתר ליגת הכדורגל המקצוענית

## הערות שוליים

קטגוריה:קבוצות כדורגל רוסיות
קטגוריה:קבוצות כדורגל שהוקמו ב-1993
קטגוריה:אינגושטיה
גיילו

ממוזער|אתר הסקי בגיילו
**גיילו** ( היא עיירה ברשות המקומית הול שבמחוז בוסקרוד בנורווגיה. נכון לשנת 2019 מתגוררים בה כ־2,500 תושבים.
## גאוגרפיה
אוכלוסיית הול מונה כ-2,300 תושבים, והעיירה משמשת בעיקר כעיירה סקי. גיילו שוכנת בעמק האלינגדאל, כ-250 ק"מ מאוסלו ו-260 ק"מ מברגן. קו ברגן סייע תרם לפיתוחה של גיילו כאתר הסקי הראשון במדינה, והיא עדיין מאתרי הסקי הגדולים בנורווגיה. מרכז גיילו נמצא כ-800 מטר מעל גובה פני הים והנקודה הגבוהה ביותר בה נמצאת ברום של 1178 מטר.

גיילו נמצאת על קו הרכבת בין ברגן לאוסלו, ובתחנת הרכבת של גיילו (Geilo stasjon) עוברות כחמש רכבות ביום לברגן (מערבה) ואוסלו (מזרחה). כ-24 ק"מ מגיילו נמצא שדה תעופה המשמש לטיסות פנים. גיילו נמצאת על כביש 7 (RV7) ומחוברת לאוסלו ולברגן גם בקווי אוטובוס.

עונת הסקי בגיילו היא מסוף אוקטובר ועד סוף אפריל, ובמקום נמצאים כמה אתרי סקי. בגיילו מערכת נרחבת של סקי למרחקים, הכוללת 220 ק"מ של מסלולים. סוגי הסקי המוצעים במקום כוללים סקי אלפיני, טלמרק, גלישת שלג, סקי עם כלב מזחלת, טובוגן, ניווט סקי וסקי למרחקים. ב-1980 התקיימו במקום המשחקים הפאראלימפיים. במהלך הקיץ משמשת גיילו לפעילויות ספורט שונות בהן קארטינג, פיינטבול, רפטינג, גולף, טניס, ראלי ורכיבה על אופניים. פעילויות פופולריות הן טיול בהרים ורכיבת הרים בגיילו ובסמוך לה, ואחד המסלולים המוכרים באזור הוא ראלארווגן (Rallarvegen).

בגיילו מופעלות מספר קטן של חנויות, מרכז קניות ומרכז מבקרים. בעיירה יש בית קולנוע, ספרייה, בית ספר והיכל ספורט.

בסמוך לגיילו נמצאים שלושה אגמים Slåttahølen, Vestlefjorden, ו-Ustedalsfjorden.

## אקלים
בגיילו אקלים תת-ארקטי.

## קישורים חיצוניים

*   ו

קטגוריה:נורווגיה: יישובים
רמת סמית'

**רמת סמית**' (באנגלית: **Smith Heights**) היא רמה המהווה את הפסגות הגבוהות ביותר בין רכס קנט לבין צוק ג'אנקשן, בחלק המזרחי של הרי דרווין, שבאנטארקטיקה. 

גובה הרמה 1,231 מטרים מעל פני הים.

## היסטוריה
### גילוי הרמה
הרמה מופתה לראשונה על ידי משלחת החקר האנטארקטית של אוניברסיטת ויקטוריה מוולינגטון שבניו זילנד (שחקרה את האזור בעונת המחקר 1963–1962).

### מקור השם
הרמה נקראת על שמו של ג'י. ג'יי סמית' (G.J. Smith), חבר המשלחת.

## קישורים חיצוניים
* רמת סמית' באתר סקר הגאולוגי של ארצות הברית
* רמת סמית' בגאזט האנטארקטי של ממשלת אוסטרליה
* רמת סמית' באתר הגאזט האנטארקטי המשווה SCAR של ממשלת אוסטרליה
* מפת אזור רמת סמית'

## הערות שוליים

סמית'
סמית'
Cool Girl

**Cool Girl** (בעברית: **ילדה מגניבה**) הוא שיר של הזמרת-יוצרת השוודית טובה לו. השיר פורסם כרצועה החמישית באלבומה השני, Lady Wood. השיר יצא לאור ב-4 באוגוסט 2016, כסינגל הראשון מתוך האלבום.

עם יציאתו נכנס השיר אל המקום ה-15 במצעד שבשוודיה, וה-15 במצעד שבניו זילנד.

## רקע והפקה
הסינגל נכתב על ידי טובה לו, לודוויג סודרברג, ויעקוב ג'רלסטרום. לו ציינה שהשיר עוסק במערכת יחסים לא מסורתית ולא מונוגמית, לפיה הזמרת מתארת את עצמה כ"בחורה מגניבה" המעוניינת במערכת יחסים פתוחה.

בסמוך לצאתו, עלה השיר לרשת הזרמת המדיה ספוטיפיי.

## וידאו קליפ
הווידאו קליפ המלא שיצא עבור השיר הועלה לערוץ היוטיוב של לו ב-19 באוגוסט 2016.

## נתוני מכירות

## קישורים חיצוניים

## הערות שוליים

קטגוריה:שירי טובה לו
קטגוריה:שירים באנגלית
קטגוריה:שירים על מין מזדמן
קטגוריה:מחלוקות בטלוויזיה
קטגוריה:מחלוקות סביב טענות לתועבה במוזיקה
קטגוריה:סינגלים בהוצאת איילנד רקורדס
נבחרת ישראל בכדורגל נשים עד גיל 17

**נבחרת ישראל בכדורגל נשים עד גיל 17** או **נבחרת הנערות עד גיל 17** היא הנבחרת הלאומית של ישראל בכדורגל נשים עד גיל 17. סגל הנבחרת מורכב ממיטב הכדורגלניות המחזיקות באזרחות ישראלית, שגילן מתחת ל-17. הנבחרת מנוהלת על ידי ההתאחדות לכדורגל בישראל, הגוף האדמיניסטרטיבי החולש על נבחרות ישראל בכל הגילים ועל הכדורגל בישראל כולו.

הנבחרת שיחקה בטורנירי העפלה לאליפויות אירופה כבר מ-2008, אולם מעולם לא העפילה לטורניר. הישג השיא שלה במסגרת מוקדמות הטורניר היה העפלה לשלב העילית, במסגרת מוקדמות אליפות אירופה ב-2018. הנבחרת גם מעולם לא העפילה לגביע העולם לנערות כיוון שאליפות אירופה מהווה בפועל את משחקי המוקדמות לטורניר.

הנבחרת השתתפה במכביות ה-18 וה-19.

## תוצאות הנבחרת בטורנירי מוקדמות אליפות אירופה לאורך השנים

## ראו גם
* כדורגל נשים בישראל

## קישורים חיצוניים
* 
* עמוד הנבחרת באתר ההתאחדות לכדורגל בישראל
* עמוד הנבחרת באתר אופ"א

## הערות שוליים

כדורגל נשים ב
קטגוריה:כדורגל נשים בישראל
קטגוריה:נבחרות כדורגל לנוער וצעירים
קטגוריה:ישראל: ספורט לנוער וצעירים
הרי קוק

**הרי קוק** (באנגלית: **Cook Mountains**) היא קבוצת הרים הגובלים בקרחונים מולוק ודרווין שבאנטארקטיקה.

ההרים מגיעים לגובה של 1,815 מטרים מעל פני הים.

## היסטוריה
### גילוי ההרים

ההרים התגלו לראשונה על ידי המשלחת הבריטית הלאומית לאנטארקטיקה (שחקרה את אנטארקטיקה בין השנים 1904–1901). המשלחת ראתה את ההרים במרחק בהביטם ממדף הקרח רוס.

ההרים מופו לראשונה (מיפוי חלקי) על ידי המשלחת הניו זילנדית של המשלחת הטראנס-אנטארקטית של חבר העמים הבריטי (שחקרה את אנטארקטיקה בין השנים 1958–1956).

ההרים מופו במלואם על ידי הסקר הגאולוגי של ארצות הברית באמצעות טלורומטר ותצלומי אוויר שצולמו על ידי צי ארצות הברית בין השנים 1963–1959.

### מקור השם

שמם של ההרים ניתן להם על ידי ועדת השמות האנטארקטית של ניו זילנד.

ההרים נקראים על שמו של מגלה הארצות קפטן ג'יימס קוק.

## קישורים חיצוניים

* הרי קוק באתר הסקר הגאולוגי של ארצות הברית
* הרי קוק באתר הגאזט האנטארקטי של ממשלת אוסטרליה
* הרי קוק באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור הרי קוק
* מפת אזור הרי קוק
* הרי קוק באתר peakbagger

## הערות שוליים

*
קוק
קוק
קוק
צ'רלי ודודו

**צ'רלי ודודו** (באנגלית: **Charley and Mimmo**) היא סדרת טלוויזיה מונפשת קנדית-בלגית-צרפתית לילדים, אשר מבוססת על סדרת הספרים "T'choupi" מאת טירי קורטן. הסדרה שודרה בין השנים 1999–2002, כאשר הופקה לה עונה אחת הכוללת 65 פרקים באורך 5 דקות. 

בקנדה שודרה הסדרה בערוצים YTV ו-Treehouse TV, ובצרפת ב-Canal J. בישראל הסדרה שודרה בדיבוב עברי בערוץ הופ! בשנת 2000, ולאחר מכן בשידורים חוזרים בערוץ לולי. 

בשנת 2004 יצא סרט באורך מלא שמבוסס על הסדרה, אשר בוים על ידי ז'אן-לוק פרנסואה. 
ממוזער|דמותו של צ'רלי 

## עלילה
הסדרה עוקבת אחר צ'רלי וחברו הבובה דודו, אשר בכל פרק מבלים יחדיו ויוצאים להרפתקאות.

## מדבבים
הדיבוב העברי בוים על ידי אריאל ברזני, רון דרויאן ודן שצברג, והופק על ידי רעות סמדר.

## קישורים חיצוניים

* 

קטגוריה:סדרות טלוויזיה קנדיות לילדים
קטגוריה:סדרות טלוויזיה צרפתיות לילדים
קטגוריה:סדרות הנפשה קנדיות
קטגוריה:סדרות הנפשה צרפתיות
קטגוריה:סדרות הנפשה בלגיות
קטגוריה:ערוץ הופ!: תוכניות רכש
קטגוריה:תוכניות טלוויזיה בשפה הצרפתית
קטגוריה:סדרות טלוויזיה המבוססות על ספרים
קטגוריה:ערוץ לולי: סדרות
קטגוריה:סדרות טלוויזיה קנדיות שעלו לשידור בשנות ה-1990
קטגוריה:סדרות טלוויזיה צרפתיות שעלו לשידור בשנות ה-1990
מגילת הטבח

**מגילת הטבח: חומר לדברי ימי הפרעות והטבח ביהודים באוקראינה, ברוסיה הגדולה וברוסיה הלבנה** היא סדרת ספרי תיעוד עדויות  על הפוגרומים שנערכו ביהודי האימפריה הרוסית – בשטחי אוקראינה, רוסיה ובלארוס – בקץ מלחמת העולם הראשונה ובתקופת מלחמת האזרחים ברוסיה. הסדרה נערכה על ידי אליעזר דוד רוזנטל, שאסף עדויות ממאות ניצולים, ונגללים בה תיאורי הפרעות בערים גדולות וביישובים קטנים שחלקם חדלו מלהתקיים בין מלחמות העולם.

## הדפסת הסדרה
עורך הסדרה, אליעזר דוד רוזנטל, עסק באיסוף העדויות מקרב הניצולים ומן העיתונות. לאחר המהפכה ישב רוזנטל באודסה והצליח להבריח בשלבים את כתב-היד מחוץ לברית המועצות.

המערכת שטיפלה בהדפסת העדויות, כללה את חיים נחמן ביאליק שהוסיף מבוא לכרך הראשון, יהושע חנא רבניצקי ואלתר דרויאנוב. הדפסת הסדרה נפסקה עם מותו של רוזנטל לאחר שנדפסו שלושה כרכים בסדר אלפא ביתי המכילים עדויות על הפרעות ביישובים ששמם מתחיל באותיות א-ט.

יתר כתב היד לא טופל ולא נדפס. למעט קטעים אחדים שהוכנו לדפוס בידי יום-טוב לוינסקי והודפסו בגיליון יז של כתב העת "העבר" בשנת 1970. כיום נמצא כתב היד, יחד עם הארכיון של כתב העת, במכון גנזים של אגודת הסופרים.

## לקריאה נוספת
* רשימות ממגילת הטבח, העבר, יז (תש"ל), עמ' 83–89.

## קישורים חיצוניים
* 
* 
* 
* גור אלרואי, **מגילת הטבח של א. ד. רוזנטל והפוגרומים באוקראינה 1918 - 1920**, בתוך: שרשרת הדורות כרך כז גיליון 2, בהוצאת העמותה הישראלית לחקר שורשי משפחה, דצמבר 2015, עמ' 14 - 21.

## הערות שוליים

קטגוריה:כרוניקות של תולדות עם ישראל
קטגוריה:יהדות האימפריה הרוסית
לאסלו פביאן

**לאסלו פביאן** (בהונגרית: **Fábián László**; בודפשט, 10 ביולי 1936 – בודפשט, 10 באוגוסט 2018) היה ספורטאי, חותר בקיאק ומאמן יהודי-הונגרי, אלוף אולימפי (מלבורן 1956) בקיאק זוגי ל-10,000 מטר, 4 פעמים אלוף עולם (זוגות: 1958, 1963, 1966 ורביעייה: 1963), 6 פעמים אלוף אירופה (1961, 1963, 1965, 1967) ו-23 פעמים אלוף הונגריה.

כינויו היה **אֶצִ'י** (**Öcsi**) שפירושו בהונגרית "אחא" או אח צעיר.

## ביוגרפיה
פביאן התחיל לחתור בקיאק בגיל 15 במועדון הספורט דוז'ה בודפשט בהשפעתו וסיועו של אלוף הונגריה בעבר, פרנץ וארגה.

באולימפיאדת מלבורן (1956) הוא זכה במדליית זהב ביחד עם יאנוש אורני ב-10,000 מטר. זו הייתה מדליית הזהב האולימפית ההונגרית הראשונה בקיאק-קנו.

בסיום הקריירה כספורטאי פעיל עבד כמאמן, תחילה ב-UTE ואחר כך במועדון הספורט MTK.

## פרסים והוקרה
* צלב ההוקרה של הרפובליקה של הונגריה  (2006)
* מדליית זיכרון על שם אלאדאר גרביץ' (2012)

## מקורותלקריאה נוספת
*הוועד האולמפי ההונגרי
*ספורט הקיאק-קאנו ההונגרי
*ביוגרפיה באתר יד לאיש הספורט היהודי

## קישורים חיצוניים

## הערות שוליים

קטגוריה:ספורטאים יהודים בשואה
קטגוריה:יהודים בשואה: הונגריה
קטגוריה:אלופים אולימפיים יהודים
קטגוריה:אלופים אולימפיים מהונגריה
קטגוריה:משתתפים יהודים באולימפיאדת מלבורן (1956)
קטגוריה:קיאקיסטים
קטגוריה:אלופי עולם יהודים
קטגוריה:הונגריה: אישים בספורט
קטגוריה:חברי היכל התהילה של הספורטאים היהודים: הונגרים
קטגוריה:מאמנים
קטגוריה:בודפשט: אישים
קטגוריה:יהדות בודפשט
קטגוריה:ניצולי השואה: הונגריה
קטגוריה:ילדים בשואה: הונגריה
קטגוריה:חותרי קאנו
קטגוריה:הונגרים שנולדו ב-1936
קטגוריה:הונגרים שנפטרו ב-2018
Glory (מיני-אלבום)

**Glory** (בעברית: **תהילה**) הוא המיני-אלבום הראשון של הזמרת-יוצרת האוסטרלית איגי אזליה. המיני-אלבום יצא לאור ב-30 ביולי 2012 על ידי חברת התקליטים גראנד האסל רקורדס. אלבום זה, הוא הראשון של אזליה אשר יוצא על ידי חברת תקליטים.

## ביקורת
מגזין XXL הפנה כלפי המיני-אלבום ביקורת מעורבת, תוך שסקר את השירים הנכללים בו, ואת הסגנון המוזיקלי שלו. בנוסף לכך, נתן המגזין ציון של שלושה כוכבי זהב מתוך חמישה כוכבי זהב בסך הכול.

כמו כן, הורד האלבום באינטרנט למעלה מ-50,000 פעמים.

## רשימת רצועות

## היסטוריית יציאות לאור

## קישורים חיצוניים

* Glory באתר HotNewHipHop

## הערות שוליים

קטגוריה:מיני-אלבומי בכורה מ-2012
קטגוריה:אלבומי איגי אזליה
קטגוריה:מיני-אלבומים באנגלית
יחסי אוסטרליה–ברבדוס

**יחסי אוסטרליה–ברבדוס** הם היחסים הדיפלומטיים הרשמיים שבין **[[אוסטרליה|הקהילייה של אוסטרליה]]** לבין **[[ברבדוס]]**.

## סקירה כללית
היחסים בין הקהילייה של אוסטרליה לבין ברבדוס כוננו ב-7 בינואר 1974, שמונה שנים לאחר עצמאותה של האחרונה, כאשר הנציב האוסטרלי הגבוה בקנדה מתפקד גם כשנציב גבוה זמני לברבדוס. בעבר החזיקה אוסטרליה נציבות גבוהה לאזור הקריביים בברבדוס עצמה, אך העבירה אותה לפורט אוף ספיין בירת טרינידד וטובגו בחודש יולי 2004 בעקבות סחר פורה במגזר הנפט עם האחרונה. ב-2010 הודיע לראשונה פיליפ קנטוול הנציב הגבוה האוסטרלי בטרינידד וטובגו על תכנון קונסוליה בברידג'טאון בירת ברבדוס עצמה, מספר שנים לאחר מכן היא נפתחה.

שתי המדינות הן חברות בארגון האומות המאוחדות, ושתיהן חלק מחבר העמים הבריטי. בשתי המדינות שולט אותו המונרך. בין ברבדוס לאוסטרליה עברו כ-1,000 מטיילים בשנת 2017. בין שתי המדינות מפגשים אחדים של רמי דרג, ואף ביקור רם דרג אחד של חבר בפרלמנט האוסטרלי בברבדוס שנערך בחודש ינואר 2012.

בשנת 2009 חתמו ברבדוס והקהילייה של אוסטרליה על אמנה למניעת כפל מס. בריאיון לעיתון שלחה תגובה על הנושא שרת החוץ הברבדית, מקסין מקלין. היא קראה לשיפור היחסים הדיפלומטיים המתקיימים בין שתי המדינות ולהגברת שיתופי הפעולה ההדדיים שנערכים ביניהן.

במפקד האוכלוסין האוסטרלי בשנת 2016 הזדהו שלוש מאות שבעים אוסטרלים כילידי ברבדוס. אוסטרליה עזרה במימון סמינרים למשפטנים ולשופטים ברבדים.

## נציגויות דיפלומטיות
* ברבדוס אינה מיוצגת באוסטרליה בדרג השגרירות, אלא האמינה את נציבותה הגבוהה באוטווה, בירת קנדה, על אוסטרליה. ברבדוס מיוצגת באוסטרליה בדרג הקונסולרי באמצעות קונסוליה רשמית שהיא מחזיקה בעיר סידני.
* אוסטרליה אינה מיוצגת בברבדוס בדרג השגרירות, אלא האמינה את נציבותה הגבוהה בפורט אוף ספיין, בירת טרינידד וטובגו, על ברבדוס. אוסטרליה מיוצגת בברבדוס בדרג הקונסולרי באמצעות קונסוליה רשמית שהיא מחזיקה בברידג'טאון, בירת המדינה.

## קישורים חיצוניים
* Barbados country brief, באתר מחלקת החוץ והסחר של ממשלת אוסטרליה

## הערות שוליים

קטגוריה:ערכים ללא קטגוריות פיזיות - יחסי חוץ